Mnichow (dpa/SN). Bayerska CSU je so po najnowšim naprašowanju do wólbow zwjazkoweho sejma pod hódnotu 30 procentow sunyła. Po informacijach telewizije Sat. 1 rjekny jenož hišće 29 procentow ludźi w swobodnym staće, zo bychu k wólbam za CSU hłosowali. W juliju bě jich hišće 35 procentow było. Zeleni maja 18 procentow w Bayerskej, SPD je so wot dźewjeć na 15 procentow polěpšiła, FDP by 13 proc. hłosow dóstała, AfD dźesać a Swobodni wolerjo šěsć proc.
Altmaierej so zaso derje dźe
Berlin (dpa/SN). Zwjazkowy hospodarski minister Peter Altmaier (CDU) je po swójskich informacijach na puću polěpšenja. Jemu so „zaso jara derje“ dźe, pisaše wón dźensa rano na Twitteru. Peter Altmaiera běchu wčera wječor po informacijach powěsćernje dpa z nuzowym lěkarjom do jedneje z Berlinskich chorownjow dowjezli. Wón bě so do toho na zhromadnej wječeri hospodarskeho wuběrka zwjazkoweho sejma w hotelu w Berlinje wobdźělił.
Poněčim zaso po planje jězdźa
szl_Latn slv_Latn szl_Latn ces_Latn